**Viljandi Linnavolikogu kultuuri- ja spordikomisjoni protokollilise otsuse eelnõu**

**Viljandi Gümnaasiumi projektitoetuse sihtotstarbe muutmise lubamine**

Viljandi Gümnaasium esitas 8. mail 2023 taotluse projektitoetuse sihtotstarbe muutmiseks. Viljandi Linnavolikogu 27.10.2022 määruse nr 24 „Viljandi linna eelarvest mittetulundusliku tegevuse toetamise kord“ alusel otsustab sihtotstarbe muutmise lubamise toetuse määranud komisjon (§11 lõige 3), antul juhul on selleks kultuuri- ja spordikomisjon.

Viljandi Gümnaasiumile määrati toetus 2023. aasta II voorust Viljandi Gümnaasiumi noortekoori kontsertreisiks sõpruskooli Porvoo Linnankoski Gümnaasiumi, summas 370 eurot.

Toetust küsiti transpordikuludeks.

Kuna varasemalt kokkulepitud kuupäev osutus Porvoo koolile siiski ebasobivaks, on Viljandi Gümnaasium teinud taotluse külastada Porvoo Gümnaasiumi asemel Mazsalaca Keskkooli Lätis. Toetust kasutatakse samuti transpordikulude katteks.

Viljandi Linnavolikogu kultuuri- ja spordikomisjoni otsus:

**Lubada / mitte lubada Viljandi Gümnaasiumil muuta projektitoetuse sihtotstarvet vastavalt esitatud taotlusele.**

Koostas Vilja Volmer-Martinson

kultuuri- ja noorsootöö spetsialist